 **Προθεσμία υποβολής αιτήσεων από 18/07/2025 έως και 28/07/2025**

ΕΛΛΗΝΙΚΗ ΔΗΜΟΚΡΑΤΙΑ **ΑΝΑΡΤΗΤΕΑ**

ΝΟΜΟΣ ΒΟΙΩΤΙΑΣ Λιβαδειά: 11/07/2025

ΔΗΜΟΣ ΛΕΒΑΔΕΩΝ Αριθ.Πρωτ.: 14118

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**Τμήμα Ανθρώπινου Δυναμικού & Διοικητικής Μέριμνας**

Ταχ. Δ/νση: Πλ. Λάμπρου Κατσώνη

Τ.Κ. 32131 , Λιβαδειά

Πληροφορίες: Μ. Θεοδωράκη

Τηλ. 22613 -50839

Email: [mtheodoraki@livadia.gr](mailto:mtheodoraki@livadia.gr)

**ΠΡΟΚΗΡΥΞΗ**

Πρόσληψης καλλιτεχνικού-διδακτικού προσωπικού

με σύμβαση ιδιωτικού δικαίου ορισμένου χρόνου έναντι αντιτίμου για τις ανάγκες

**του Δημοτικού Ωδείου του Δήμου Λεβαδέων**

**Ο ΔΗΜΑΡΧΟΣ ΛΕΒΑΔΕΩΝ**

**Έχοντας υπόψη:**

1. Τις διατάξεις του Π.Δ. 523/1980 «Περί ορισμού των απαιτούμενων ειδικών τυπικών προσόντων προσωπικού επί συμβάσει ιδιωτικού δικαίου προς πλήρωσιν οργανικών θέσεων ΟΤΑ» (Α΄143) όπως τροποποιήθηκαν και συμπληρώθηκαν με το υπ΄ αριθμ. Π.Δ. 476/1981 9Α΄132).
2. Τις διατάξεις του Π.Δ. 524/1980 «Περί καθορισμού διαδικασίας επιλογής του επί συμβάσει εργασίας ιδιωτικού δικαίου τεχνικού και βοηθητικού προσωπικού των οργανισμών τοπικής αυτοδιοικήσεως (ΟΤΑ) (Α΄143).
3. Τις διατάξεις του Ν. 3584/07 «Κύρωση του Κώδικα Κατάστασης Δημοτικών και Κοινοτικών Υπαλλήλων» (Α΄143).
4. Τις διατάξεις της παρ. 8 του αρ. 26 του Ν. 4325/2015 (Α΄47), όπως ισχύει.
5. Τις διατάξεις του άρθρου 103 του Ν. 4483/2017
6. Την αριθμ. 252/2025 (ΑΔΑ:9Ν9ΦΩΛΗ-Δ2Ε) απόφαση της Δημοτικής Επιτροπής του Δήμου Λεβαδέων περί προγραμματισμού πρόσληψης **έξι (6) ατόμων** καλλιτεχνικού-διδακτικού προσωπικού, με σχέση εργασίας ιδιωτικού δικαίου ορισμένου χρόνου, με κάλυψη της δαπάνης υπό μορφή αντιτίμου (άρθρο 107 του Ν.4483/2017- ΦΕΚ 107 Α΄), **από την ημερομηνία πρόσληψης έως 30/6/2026** (σχολικού έτους 2025-2026) για τις ανάγκες του Δημοτικού Ωδείου Δήμου Λεβαδέων.
7. Την αριθμ. πρωτ. 31667/02-07-2025 εισηγητική έκθεση συναίνεσης του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας, για την πρόσληψη έξι (6) ατόμων καλλιτεχνικού-διδακτικού προσωπικού, με σχέση εργασίας ιδιωτικού δικαίου ορισμένου χρόνου για τις ανάγκες του Δημοτικού Ωδείου του Δήμου Λεβαδέων με αντίτιμο.
8. Την με αριθμό πρωτ. 37206/04-07-2025 (ΑΔΑ:ΨΣΝΜ46ΜΤΛ6-Ω0Φ) απόφαση της Υφυπουργού Εσωτερικών , με την οποία εγκρίθηκε η πρόσληψη μεταξύ άλλων συνολικά εφτά (7) ατόμων στο Δήμο Λεβαδέων, με σχέση εργασίας ιδιωτικού δικαίου ορισμένου χρόνου, για την κάλυψη αναγκών με την παροχή υπηρεσιών έναντι αντιτίμου.
9. Το με αριθμό πρωτ. 37289/07-07-2025 έγγραφο του Υπουργείου Εσωτερικών με το οποίο μας ανακοινώθηκε η με αριθμό πρωτ.: 37206/04-07-2025 (ΑΔΑ:ΨΣΝΜ46ΜΤΛ6-Ω0Φ) απόφαση της Υφυπουργού Εσωτερικών.
10. Το γεγονός ότι στο σκέλος των εξόδων του προϋπολογισμού του Δήμου Λεβαδέων οικονομικού έτους 2025, έχουν εγγραφεί οι απαραίτητες πιστώσεις στους Κ.Α: 15.6041.005 και 15.6054.005, σύμφωνα με την αρ.πρωτ. 13182/01-07-2025 Βεβαίωση της οικείας Διεύθυνσης Οικονομικών Υπηρεσιών, για την κάλυψη της δαπάνης μισθοδοσίας συνολικά έξι (6) ατόμων που θα προσληφθούν για το Δημοτικό Ωδείο (σχολ. έτους 2025-2025).
11. Την με αριθμό 107/13861/10-07-2025(ΑΔΑ:9ΛΤΛΩΛΗ-ΨΟ9) απόφαση του Δημοτικού Συμβουλίου του Δήμου Λεβαδέων , με την οποία προτείνονται τα μέλη ( τακτικά και αναπληρωματικά ) της τριμελούς Επιτροπής Επιλογής Καλλιτεχνικού - διδακτικού Προσωπικού για την πρόσληψη στο Δημοτικό Ωδείο και στη Φιλαρμονική Ορχήστρα του Δήμου Λεβαδέων.
12. Την με αριθμό πρωτ. 33525/11-07-2025 (ΑΔΑ:6ΓΟΦΟΠ10-57Ξ) απόφαση του Γραμματέα Αποκεντρωμένης Διοίκησης Θεσσαλίας – Στερεάς Ελλάδας περί ορισμού των μελών της Επιτροπής Καλλιτεχνικού- Διδακτικού Προσωπικού στο Δημοτικό Ωδείο και στη Φιλαρμονική Ορχήστρα του Δήμου Λεβαδέων

**ΑΝΑΚΟΙΝΩΝΕΙ**

Την πρόσληψη **έξι (6) ατόμων** Καλλιτεχνικού – Διδακτικού Προσωπικού, με σύμβαση εργασίας ιδιωτικού δικαίου ορισμένου χρόνου επί ωρομισθία για την κάλυψη αναγκών του Δημοτικού Ωδείου του Δήμου Λιβαδέων με την παροχή υπηρεσιών, έναντι αντιτίμου, και ειδικότερα:

|  |  |  |  |  |
| --- | --- | --- | --- | --- |
| **Κωδικός θέσης** | **Κατηγορία /**  **Ειδικότητα** | **Ειδίκευση** | **Αριθμός ατόμων** | **Διάρκεια σύμβασης** |
| 01 | ΤΕ Μουσικών | Καθηγητής πιάνου, υποχρεωτικών και ανωτέρων θεωρητικών | Ένα (1) | Από την υπογραφή της σύμβασης μέχρι 30-6-2026 |
| 02 | ΤΕ Μουσικών | Καθηγητής κιθάρας, υποχρεωτικών και ανωτέρων θεωρητικών | Ένα (1) | Από την υπογραφή της σύμβασης μέχρι 30-6-2026 | |
| 03 | ΔΕ Μουσικών | Καθηγητής παραδοσιακής  μουσικής (λαούτο, ούτι, κρητική λύρα, τζουρά τουμπερλέκι, μαντολίνο , λαϊκή κιθάρα) | Ένα (1) | Από την υπογραφή της σύμβασης μέχρι 30-6-2026 |
| 04 | ΤΕ Μουσικών | Καθηγητής βυζαντινής μουσικής | Ένα (1) | Από την υπογραφή της σύμβασης μέχρι 30-6-2026 |
| 05 | ΔΕ Μουσικών | Καθηγητής λαϊκής μουσικής (μπουζούκι, μπαγλαμάς, τζουρά) | Ένα (1) | Από την υπογραφή της σύμβασης μέχρι 30-6-2026 |
| 06 | ΤΕ Μουσικών | Καθηγητής βιολιού | Ένα (1) | Από την υπογραφή της σύμβασης μέχρι 30-6-2026 |

**ΑΠΑΙΤΟΥΜΕΝΑ ΠΡΟΣΟΝΤΑ ( ανά κωδικό θέσης )**

|  |  |
| --- | --- |
| **Κωδικός θέσης** | **Τίτλοι σπουδών και λοιπά απαιτούμενα τυπικά και ειδικά προσόντα** |
| 01 | Πτυχίο ή δίπλωμα πιάνου και πτυχία αρμονίας ή αντίστιξης ή φούγκας |
| 02 | Πτυχίο ή δίπλωμα κιθάρας και πτυχία αρμονίας ή αντίστιξης ή φούγκας |
| 03 | * Εμπειροτέχνης, με γνώση παραδοσιακών εγχόρδων και κρουστών οργάνων (λαούτο, ούτι, κρητική λύρα, τζούρα , τουμπερλέκι, μαντολίνο , λαϊκή κιθάρα). * Για τους **εμπειροτέχνες**: υπεύθυνη δήλωση του Ν.1599/1986 σχετικά με την επαρκή γνώση των οργάνων που προτίθεται να διδάξει ο υποψήφιος και την γνώση χρήσης παρτιτούρας. * Πενταετή προϋπηρεσία σε αναγνωρισμένα μουσικά ιδρύματα ( Ωδεία , Μουσικές Σχολές |
| 04 | * Δίπλωμα βυζαντινής μουσικής. * Πενταετής προϋπηρεσία σε αναγνωρισμένα μουσικά ιδρύματα (Ωδεία, μουσικές σχολές). |
| 05 | * Εμπειροτέχνης, με γνώση λαϊκών οργάνων :μπουζούκι , μπαγλαμά , τζούρα * Για τους **εμπειροτέχνες**: υπεύθυνη δήλωση του Ν.1599/1986 σχετικά με την επαρκή γνώση των οργάνων που προτίθεται να διδάξει ο υποψήφιος και την γνώση χρήσης παρτιτούρας. * Πενταετή προϋπηρεσία σε αναγνωρισμένα μουσικά ιδρύματα ( Ωδεία , Μουσικές Σχολές |
| 06 | Πτυχίο ή δίπλωμα βιολιού. | |

**ΓΕΝΙΚΑ ΠΡΟΣΟΝΤΑ**

Οι υποψήφιοι θα πρέπει:

1. Να είναι Έλληνες πολίτες ή πολίτες των άλλων κρατών μελών της Ευρωπαϊκής Ένωσης. Για τους υποψηφίους χωρίς Ελληνική ιθαγένεια απαιτείται η γνώση της Ελληνικής γλώσσας σε βαθμό επαρκή για την άσκηση των καθηκόντων της οικείας ειδικότητας.

2. Οι υποψήφιοι πρέπει να είναι ηλικίας άνω των 21 ετών

3. Να έχουν την υγεία και τη φυσική καταλληλότητα που τους επιτρέπει την εκτέλεση των καθηκόντων της ειδικότητας που επιλέγουν.

4. Να μην έχουν κώλυμα κατά το άρθρο 16 Ν. 3584/07 «Κύρωση του Κώδικα Κατάστασης Δημοτικών και Κοινοτικών Υπαλλήλων» (Α΄143), (καταδίκη, υποδικία, δικαστική αντίληψη, δικαστική συμπαράσταση, δικαστική απαγόρευση)

5. Οι άντρες υποψήφιοι να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα απ' αυτές, ή η λήξη αναβολής στράτευσης να είναι μετά την 30-6-2026.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ – ΔΙΕΥΚΡΙΝΗΣΕΙΣ**

Οι ενδιαφερόμενοι δηλώνουν συμμετοχή συμπληρώνοντας αίτηση στην οποία αναφέρουν ρητά τον κωδικό της θέσης που διεκδικούν. Έχουν δικαίωμα να υποβάλλουν αίτηση έως και δύο κωδικούς θέσης.

Μαζί με την αίτησή τους, πρέπει υποχρεωτικά να υποβάλλουν τα εξής δικαιολογητικά:

**Α' Υποχρεωτικά:**

1. Φωτοαντίγραφο των δύο όψεων της αστυνομικής ταυτότητας ή διαβατηρίου
2. Φωτοαντίγραφο των τίτλων σπουδών τους, (απολυτήριο εξατάξιου Γυμνασίου ή Λυκείου της ημεδαπής ή ισότιμο της αλλοδαπής και τα αντίστοιχα κατά κατηγορία πτυχία και διπλώματα) συμπεριλαμβανομένης και τυχόν επιμόρφωσης. Σε περίπτωση πτυχίου ή τίτλου σπουδών της αλλοδαπής, επίσημη μετάφραση αυτού στην Ελληνική γλώσσα, όπως ορίζουν οι κείμενες διατάξεις (άρθρο 29 ΠΔ 50/2001).
3. Υπεύθυνη δήλωση του Ν.1599/86, όπου δηλώνεται τυχόν απασχόληση σε Δημόσιο ή ιδιωτικό εκπαιδευτικό ίδρυμα (παράλληλη απασχόληση)
4. Υπεύθυνη δήλωση του Ν. 1599/86 στην οποία να δηλώνεται η εκπλήρωση των στρατιωτικών υποχρεώσεων (μόνο για άντρες) ή νόμιμη απαλλαγή και η αιτία απαλλαγής. Κάθε πράξη του βίου του η οποία θα ασκούσε επιρροή στην κρίση της καταλληλότητάς του για την υπηρεσία που προορίζεται, ιδιαίτερα δε εάν τυχόν έχει καταδικαστεί λόγω ποινικού αδικήματος.
5. Υπεύθυνη δήλωση του Ν.1599/86 στην οποία να δηλώνεται ότι δεν τελεί υπό απαγόρευση ή δικαστική αντίληψη και ότι δεν παραπέμφθηκε με τελεσίδικο βούλευμα για κάποιο από τα αναφερόμενα στο άρθρο 22 του Π. Δ/τος 611/77 εγκλήματα έστω και εάν δεν επακολούθησε ποινική δίκη λόγω παραγραφής, καθώς και εάν εκκρεμεί εναντίον του κατηγορία για οποιοδήποτε πλημμέλημα ή κακούργημα.
6. Βεβαίωση προϋπηρεσίας στο αντικείμενο. Ως διδακτική εμπειρία νοείται η απασχόληση με σχέση εργασίας ή σύμβαση έργου στο Δημόσιο ή στα ιδιωτικά μουσικά ιδρύματα εποπτείας του Υπουργείου Πολιτισμού, σε καθήκοντα συναφή προς το αντικείμενο των προς πλήρωση θέσεων. Για όλες τις ειδικότητες η εμπειρία λαμβάνεται υπόψη μετά τη λήψη του βασικού τίτλου σπουδών με τον οποίον οι ενδιαφερόμενοι συμμετέχουν στην διαδικασία επιλογής. Στις βεβαιώσεις πρέπει να αναγράφεται ο βαθμός και ο αριθμός πρόσληψης του ΥΠΠΟΤ (για τα αναγνωρισμένα τμήματα).

**Β’ Επικουρικά**

Αποδεικτικά καλλιτεχνικής δραστηριότητας: συναυλίες (συμμετοχή σε ορχήστρα, συμμετοχή ως σολίστ, διεθνή καλλιτεχνική σταδιοδρομία, ρεσιτάλ, συναυλίες μουσικής δωματίου), ηχογραφήσεις, δισκογραφία, συνέδρια, εκδόσεις, διαλέξεις, σεμινάρια, συγγραφή σχετικού βιβλίου, δημοσιεύσεις, μελέτες, άρθρα, ειδικά εκπαιδευτικά προγράμματα, συστάσεις, διακρίσεις κ.λ.π.

**ΥΠΟΒΟΛΗ ΑΙΤΗΣΕΩΝ**

Οι αιτήσεις συνοδευόμενες από τα απαραίτητα δικαιολογητικά, θα κατατεθούν στον Δήμο Λεβαδέων, Δ/νση Διοικητικών Υπηρεσιών, Τμήμα Ανθρώπινου Δυναμικού & Διοικητικής Μέριμνας, Πλ. Λάμπρου Κατσώνη, Τ.Κ. 32131 Λιβαδειά, **μέσα σε προθεσμία δέκα (10) ημερολογιακών ημερών** **που ξεκινάει από την επόμενη της δημοσίευσης της παρούσας σε μία ημερήσια τοπική εφημερίδα και την ανάρτησή της στον πίνακα ανακοινώσεων του Δήμου.**

**ΕΠΙΛΟΓΗ – ΑΝΑΡΤΗΣΗ – ΥΠΟΒΟΛΗ ΕΝΣΤΑΣΕΩΝ**

Ο έλεγχος των τυπικών και ουσιαστικών προσόντων των υποψηφίων, η επιλογή και η κατάταξη κατά αξιολογική σειρά θα γίνει από την τριμελή επιτροπή που συστάθηκε με την απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας, η οποία εφόσον κρίνει απαραίτητο μπορεί να προβεί και σε πρακτική δοκιμασία των διαγωνιζομένων.

Οι πίνακες θα αναρτηθούν στον πίνακα ανακοινώσεων του Δήμου Λεβαδέων και οι ενδιαφερόμενοι μπορούν να υποβάλουν **ενστάσεις εντός πέντε (5) ημερολογιακών ημερών από την ημερομηνία ανάρτησης τους.**

**Επισημαίνεται: ότι σύμφωνα με το νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή τον Μάιο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για το λόγο αυτό, *η συμμετοχή των υποψηφίων στη διαδικασία πρόσληψης με την οικειοθελή υποβολή αίτησης με τα συνημμένα σε αυτή δικαιολογητικά προς τον Φορέα, συνεπάγεται τη συναίνεση του υποψηφίου για τη συλλογή και επεξεργασία των δεδομένων προσωπικού χαρακτήρα που τους αφορούν, καθώς και για την ασφαλή διατήρησή τους σε αρχείο (φυσικό ή ψηφιακό) για συγκεκριμένο σκοπό και για όσο χρόνο απαιτείται, προκειμένου να ολοκληρωθούν οι νόμιμες διαδικασίες πρόσληψης. Οι φορείς οφείλουν να προστατεύουν τα προσωπικά στοιχεία των υποψηφίων από τυχόν υποκλοπή προκειμένου να επιτυγχάνεται η ασφαλής επεξεργασία των δεδομένων προσωπικού χαρακτήρα.* Οι υποψήφιοι διατηρούν το δικαίωμα ανάκλησης της συναίνεσής τους ανά πάσα στιγμή και κατόπιν υποβολής σχετικής αίτησης προς το Φορέα.**

Η παρούσα ανακοίνωση να δημοσιευθεί σε μία ημερήσια τοπική εφημερίδα, στην ιστοσελίδα του Δήμου Λεβαδέων και στο “Διαύγεια”.

**Ο ΔΗΜΑΡΧΟΣ ΛΕΒΑΔΕΩΝ**

**ΔΗΜΗΤΡΙΟΣ Κ. ΚΑΡΑΜΑΝΗΣ**